पीडीएस एसजीएस हाॅकर्स एसोसिएशन का दो दिनी सम्मेलन शुरू
बिरनी | बिरनीप्रखंड के पलौंजिया हाई स्कूल मैदान में गुरूवार को झारखंड राज्य सरकारी पीडीएस एसजीएस हाॅकर्स एसोसिएशन का दो दिवसीय सम्मेलन का आयोजन किया गया। जिसका उद्धाटन अशोक कुमार सिंह ने किया। जबकि सम्मेलन का संचालन रघुनंदन विश्वकर्मा ने किया। वहीं मौके पर मुख्य रूप से राजधनवार विधायक राजकुमार यादव, बगोदर विधायक नागेन्द्र महतो, मुखिया देवनाथ राणा, शक्ति पांडेय, लालमणि साव, साबिर अंसारी, राजकुमार साव, हरिहर दास, व्यास राय, रूपलाल महतो, सुखदेव महतो, लखनलाल पंडित, प्रेमकुमार सिंह उपस्थित थे। कार्यक्रम को संबोधित करते हुए विधायक राजकुमार यादव ने कहा कि तामिलनाडु के जैसा डीलरों को झारखंड की सरकार सेवा लागू करें। तभी खाद्य सुरक्षा कारगर हो सकता है। वहीं डीलरों से आग्रह करते हुए कहा कि जनता और कार्डधारियों के साथ सामंजस्य स्थापित करें। जिन परिवारों का नाम खाद्य सुरक्षा से छूट गया है। उसे जनवरी में जोड़ा जाए। डीलरों का एक भरोसा देते हुए यादव ने कहा कि आगामी बजट सत्र में गिरिडीह जिले के डीलरों की समस्या सदन में उठाया जाएगा। बगोदर विधायक ने कहा कि डीलरों की मांग जायज है।
hin_Deva hin_Deva